da da da en da da fr da en da da da da en pl de de da da da en da da sv en da da en sv de da nl nl de sv sv da da sv da de da da da da da de da sl da ms da de de da da de da nn en en da da en nl da de ms da fr en da da de da da en ru sv da en en de sv da en en de da da da nn da da en da da de da da da da da da da de cs da da de da da da da da da da da da nb en de sv da en en de et da en fr da da da de da da de sv da en en de sv da en en de sv da en en de cs da en en en en en en da da da da it da es en da da da
Presse | Nyhedsbrev | Kontakt |
- Hent en printklar PDF med "Det sker"-kalender her
Fernisering: Papir - en tværkulturel stemme
Kl. 10.00: Workshop v. den indiske kunstner Radha Pandey, som er repræsenteret på udstillingen PAPIR - en tværkulturel stemme.
Workshoppen indledes med en art talk, hvor Radha Pandey fortæller om sin kunstneriske praksis. Herefter starter workshoppen, hvor deltagerne lærer om det grundlæggende i naturlig farvepåføring af papir. Deltagerne får et overblik over farvestoffets historie og dets brug i Indien. Vi vil derefter diskutere forskellige farvestoffer, og hvordan man udvinder farvestoffer fra forskellige typer råmaterialer. Sammen vil vi udtrække farvestoffer og derefter børstefarve disse på en række papirer lige fra hamp, bomuld og kozo i flere lagdelte applikationer sammen med bejdsemidler for at opnå den farvedybde, vi ønsker. Til sidst, når arkene er tørre, kan deltagerne polere deres papirer for at opnå en høj glans.
Deltagere er velkomne til selv at medbringe materialer til at lave farvestof af og på samt papirer, men bedes forud kontakte Radha Pandey [email protected], så hun er forberedt på hvad du/I medbringer.
Arrangementet forgår på engelsk. Målgruppe: Voksne. Unge er også velkomne (du skal være mindst 12 år.)
Max deltagerantal: 12 deltagere.
Arrangementet er støttet af Nordea-fondens Lokalpulje i forbindelse med den aktuelle udstilling PAPIR – en tværkulturel stemme på KunstCentret Silkeborg Bad.
Pris: Alm. entré. Book billet til arrangementet hér
Kl. 11.00: Omvisning og workshop ved kurator Anne Vilsbøll, der står bag udstillingen PAPIR - en tværkulturel stemme.
På den indledende omvisning få deltagerne indblik i, hvorledes hver enkelt repræsenteret kunstner arbejder med de valgte materialer, teknik og det kunstneriske udtryk, typisk med håndlavet papir. Efter en kort pause starter workshoppen, hvor deltagerne fremstiller deres eget papir. Vi anvender bl.a. vand fra Arnakkekilden til vores papir.
Anne Vilsbøll har et livs erfaring med papirmediet og er stor kender af indisk kunst. Arrangementet er derfor en unik mulighed for at tilbringe en eftermiddag sammen med hende.
Arrangementet er støttet af Nordea-fondens Lokalpulje i forbindelse med den aktuelle udstilling PAPIR – en tværkulturel stemme på KunstCentret Silkeborg Bad.
Deltagerloft omvisning og workshop: 25 deltagere.
Pris: Alm entré. Book billet til arrangementet hér
Kl. 19.00: Jazzkoncert med der internationale kvartet FUSK, der ledes af den danske musiker Kasper Tom. Stilen er moderne jazz og undersøgende improvisation. Gruppen har anmelderroste albummer bag sig fra tyske og polske pladeselskaber og de har sammen turneret i det meste af Europa siden 2008. FUSK består af musikerne med hver deres store bagkatalog: Rudi Mahall, basklarinet og klarinet (DE), Tomasz Dabrowski, trompet (PL), Andreas Lang, kontrabas (DK) og Kasper Tom, trommer og komposition (DK)
Billetpris: 130 kr. Køb billet her. Dørene åbner 1 time før, hvorfor det er muligt at se de aktuelle udstillinger inden koncerten begynder.
Wellness med historisk touch
Kl. 14.00: Er du vild med varme bade og kan du samtidig lide at være i den fri natur, så er der nu for første gang mulighed for at få denne helt unikke totaloplevelse. Rammesat af historisk stemning fra det gamle kurbad, en kort indledende vandretur, den smukke park, professionelle vildmarksbade, ”det kolde kar” og en mobil sauna fra Vildmarksbad Silkeborg venter der deltagere en unik, sansemættet og intens oplevelse denne efterårsdag. Undervejs trakteres deltagerne med små forfriskninger (æble, champagne, hapsere efter badet) og viden om fortidens kurbadekultur. Det hele varer 3 timer foregår med start og slut i pergolaen i Skulpturparken. Du/I får det nævnte program og guides hele vejen igennem af kompetente værter.
Alt foregår udendørs, derfor påklædning og sko efter vejret. Målgruppe: Voksne (min.15 år)
Deltagerne medbringer derudover badetøj, håndklæde, en lille rygsæk og siddeunderlag.
En morgenkåbe eller et tæppe er fint at have med, men ikke et krav.
Selve badeseancen varer omkring en time, hvor man både kan prøve de varme vildmarksbade og saunaen efter den indledende tur under den udendørs bruser.
Der er adgang til toilet i Skovvilla i forbindelse med eventen.
Adresse: KunstCentret Silkeborg Bad, Gjessøvej 40, 8600 Silkeborg.
Arrangører: Vildmarksbad Silkeborg og KunstCentret Silkeborg Bad
Pris pr. person: 625 kr. Max 25 deltagere.
Kl. 14.00: Offentlig omvisning i udstillingen ’Papir - En tværkulturel stemme’. De medvirkende kunstneres værker, udført med håndlavet papir, afspejler et internationalt anliggende, hvor der sættes fokus på en ændring af papirets status i en tid med større global interesse for plantefibres anvendelighed og biobaserede produkter. Køb / reservér billet til omvisningen her
Kl. 15.30: Processer hvor papir fremstilles gemmer på et arsenal af resonanser, bl.a. lyde af planter, saks, kniv, vand, hammer, stamper, skæring i hollænder og støbning. Der er også lyde af skvulpende og dryppende vand. Musiker og komponist Birgit Løkke henter inspiration i alt dette, og med hendes særlig sensibilitet og rytmeforståelse drages tilhørerne med ind i kernen et materiale, der traditionelt opfattes som værende uden lyd. Koncerten er støttet af Nordea-fondens Lokalpulje og arrangeret af Anne Vilsbøll i forbindelse med den aktuelle udstilling PAPIR – en tværkulturel stemme på KunstCentret Silkeborg Bad.
Pris alm. entrebillet. Book billet her
På kant med Kierkegaard
Kl. 17.00: Det er eksistentielle vilkår, der på godt og ondt fylder vores liv med mening. Fra den svimlende erfaring af, at vi er frie til at vælge os selv; over den ængstelige gysen over intethedens konstante trussel; til den underlige ting, det er at elske – sig selv, en anden, Gud. Det er også alt sammen temaer i Søren Kierkegaards forfatterskab. I anledning af Kierkegaards 200-års fødselsdag i 2013 skabte de fem kunstnere, Erik A. Frandsen, Peter Brandes, Christian Lemmerz, Maja Lisa Engelhardt og Cathrine Raben Davidsen, værker baseret på Kierkegaards eksistentielle fænomener, såsom frihed, angst, skyld, tro og kærlighed. Ved dette dobbeltforedrag vil cand.mag. i filosofi Andreas Vinther Jensen, KK44 Festival, fortælle om Søren Kierkegaards tænkning, og cand.mag. i kunsthistorie og religion Iben From, KunstCentret Silkeborg Bad, tale ud fra de fem værker. Arrangør: KK44 Festival.
Alm. entré til KunstCentret Silkeborg Bad. Book billet her
Kl. 16.00: Tusmørket falder på Ørnsø, og freden sænker sig over KK44 Festival. Det er tid til den traditionsrige skumringsgudstjeneste på Silkeborg Bad. Vi åbner dørene ind til Panoramasalen, hvor der er rum for eftertanke og for stille ro. Her kan vi samles og mærke hinanden. Liturg i år er provst Jakob Gregers Nissen. Gratis adgang. Arrangør: KK44 Festival
Kl. 14.00: Offentlig omvisning i udstillingen ’Dobbeltsyner’. Ingemann Andersens kompositioner er enkle og kraftfulde og der er ofte en snert af noget surreelt, unaturligt, morsomt eller foruroligende i hans værker - uanset om omdrejningspunktet er Danmark, Italien eller et helt tredje sted. Køb / reservér billet til omvisningen her
Kl. 14.00: Offentlig omvisning i udstillingen ’Papir - En tværkulturel stemme’. De medvirkende kunstneres værker, udført med håndlavet papir, afspejler et internationalt anliggende, hvor der sættes fokus på en ændring af papirets status i en tid med større global interesse for plantefibres anvendelighed og biobaserede produkter. Køb / reservér billet til omvisningen her
Kl. 14.00: Offentlig omvisning i udstillingen ’Dobbeltsyner’. Ingemann Andersens kompositioner er enkle og kraftfulde og der er ofte en snert af noget surreelt, unaturligt, morsomt eller foruroligende i hans værker - uanset om omdrejningspunktet er Danmark, Italien eller et helt tredje sted. Køb / reservér billet til omvisningen her
Kl. 19.00: Ekblad & Kruse. Denne aften bliver noget helt særligt. Den svenske skuespiller Stina Ekblad fremfører Södergrans digte som kom de ud af digterens egen mund: Hudløst og med kraft fra et menneske der står med begge ben solidt plantet i jorden. Samen med Anna Kruses musik og sang strækker stemning og udsagn sig op mod de evige spørgsmål. I august 2021 udkom Anna Kruses 4. album Barndomträd, hvor hun fortolker Edith Södergran (1892-1923) digte i musik. Digtene har en rigdom og intensitet som har bevæget mange sjæle gennem tiderne. Billetpris: 150 kr. Køb billet til arrangementet her. Dørene åbner 1 time før, hvorfor det er muligt at se de aktuelle udstillinger inden koncerten begynder.
Tilmeld dig vores nyhedsbrev, og få alle nyheder direkte i din inbox.
KunstCentret Silkeborg Bad | Gjessøvej 40 | 8600 Silkeborg | T 86 81 63 29 | E [email protected]
Facebook | Instagram | YouTube
Denne hjemmeside bruger cookies til trafikmåling og optimering af indhold. Hvis du klikker videre, accepterer du vores brug af cookies.
Vil du vide mere om vores cookies, og hvordan du sletter dem, klik her